Također je spomenuto kako će Međunarodni sajam gospodarstva- Mostar 2019., na kojem će NR Kina biti zemlja partner, biti prigoda da se kroz susrete gospodarstvenika dodatno osnaže gospodarske veze i suradnja. Tomu u prilog svakako ide uspostavljanje bezviznoga režima između dvije države.
Veleposlanica Chen Bo zahvalila je predsjedniku Hercegu na srdačnu prijamu, istaknuvši kako će joj boravak u Bosni i Hercegovini i Hercegovačko – neretvanskoj županiji ostati u trajnom sjećanju.